**APSTIPRINĀTI**

ar Kuldīgas novada Domes

2018.gada 29.marta

lēmumu (prot. Nr.3, p.68)

**Noteikumi par kārtību, kādā organizējami nodarbinātības pasākumi 2018.gada vasaras brīvlaikā Kuldīgas novadā**

**1. Vispārējie noteikumi:**

1.1. Šie noteikumi nosaka kartību, kādā organizējami skolēnu nodarbinātības pasākumi vasaras brīvlaikā, (turpmāk tekstā – noteikumi).

Skolēnu nodarbinātības mērķis vasaras brīvlaikā – radīt iespēju 16 un 17 gadus veciem skolēniem apgūt darba prasmes un iemaņas, organizējot nodarbinātības pasākumus Kuldīgas novadā laika posmā no 2018.gada 1.jūnija līdz 2018.gada 31.augustam.

Skolēnu nodarbinātības vasaras brīvlaikā uzdevums – sniegt skolēniem izpratni par profesijām un nepieciešamo zināšanu līmeni tajās, darba saturu, pienākumiem, perspektīvu, iespēju gūt pirmo praktisko pieredzi profesionāļu uzraudzībā.

1.2. Noteikumos izmantotie termini:

**1.2.1. Skolēni** – 16 un 17 gadus veci jaunieši, kuru dzīvesvieta deklarēta Kuldīgas novada teritorijā un kuri mācās vispārizglītojošās vai profesionālās izglītības iestādēs.

**1.2.2. Pašvaldība** – Kuldīgas novada pašvaldība, kura veic nodarbinātības pasākumu vasaras brīvlaikā organizēšanu, finansēšanu, koordinēšanu un kontroli.

**1.2.3. Nodarbinātības pasākumu vasaras brīvlaikā organizators** – darba devējs (komersants, kapitālsabiedrība, zemnieku saimniecība u.c. saimnieciskās darbības veicējs), kurš noslēdz līgumu ar pašvaldību par nodarbinātības pasākumu organizēšanu vasaras brīvlaikā atbilstoši Latvijas Republikas spēkā esošiem normatīviem aktiem, apņemoties segt 50% no darba devēja Valsts sociālās apdrošināšanas obligātajām iemaksām (VSAOI).

**1.2.4. Nodarbinātības pasākumi vasaras brīvlaikā** – noteiktu zināšanu un prasmju apguve, kas nav pretrunā ar Latvijas Republikas spēkā esošajos normatīvajos aktos noteiktajiem pusaudžu darba ierobežojumiem, kas nav kaitīga skolēna drošībai, veselībai, tikumībai un attīstībai.

**1.2.5. Nodarbinātības pasākumu vasaras brīvlaikā darba laiks** – noteiktu zināšanu un prasmju apguve, nostrādājot ne vairāk kā 4 stundas dienā un 20 stundas nedēļā, un ne vairāk kā vienu mēnesi vienam skolēnam vasaras brīvlaikā.

**1.2.6. Līgums par nodarbinātības pasākumu vasaras brīvlaikā veikšanu** – Latvijas Republikas spēkā esošajiem normatīvajiem aktiem atbilstoši noformēts rakstveida darba līgums starp skolēnu un Nodarbinātības pasākumu vasaras brīvlaikā organizatoru.

**1.2.7. Vienošanās par nodarbinātības pasākumiem vasaras brīvlaikā** – rakstveida līgums starp Pašvaldību un Nodarbinātības pasākumu vasaras brīvlaikā organizatoru par nodarbinātības pasākumu nodrošināšanu noteiktam skolēnu skaitam vasaras brīvlaikā, atbilstoši Latvijas Republikas spēkā esošajiem normatīvajiem aktiem.

1.3. Nodarbinātības pasākumu vasaras brīvlaikā organizācijas kārtība:

1.3.1. Nodarbinātības pasākumus vasaras brīvlaikā finansē, koordinē un kontrolē Pašvaldība.

1.3.2. Nodarbinātības pasākumi tiek nodrošināti rindas kārtībā reģistrētiem līdz 170 Kuldīgas novada skolēniem, kuru dzīves vieta ir deklarēta Kuldīgas novadā, kuri mācās vispārizglītojošās vai profesionālās mācību iestādēs un kuri uz nodarbinātības pasākuma uzsākšanas brīdi ir sasnieguši 16 vai 17 gadus.

1.3.3. Nodarbinātības pasākumos vasaras brīvlaikā iesaistītie skolēni strādā vienu mēnesi, 4 stundas dienā (nepilnu darba dienu), 20 stundas nedēļā, saņemot atlīdzību valstī noteiktās minimālās stundas tarifa likmes apmērā par faktiski nostrādātajām stundām.

**2. Pašvaldības pienākumi:**

2.1. Pašvaldība nodarbinātības pasākumu vasaras brīvlaikā organizēšanai izveido darba grupu 6 locekļu sastāvā, kuru apstiprina ar domes priekšsēdētaja rīkojumu. Darba grupa sastāv no Kuldīgas novada pašvaldības Administratīvās nodaļas, Finanšu un ekonomikas nodaļas, Izglītības nodaļas un novada uzņēmēju pārstāvjiem.

2.2. Darba grupa:

2.2.1. organizē skolēnu pieteikšanos un pieteikumu anketu – iesniegumu izvērtēšanu;

2.2.2. izvērtē potenciālo nodarbinātības pasākumu vasaras brīvlaikā organizatoru piedāvājumus un izraugās Latvijas Republikas spēkā esošajiem normatīvajiem aktiem atbilstošas skolēnu nodarbinātības vietas, noraidot tos, kuriem ir nodokļu parādi, dodot priekšroku tiem darba devējiem, kuri apņemas nodrošināt skolēnus ar transportu nokļūšanai uz darbavietu un atpakaļ vai segt transporta izdevumus (ja tādi rastos), kuri apņemas nodrošināt ar brokastīm vai pusdienām, vai piedāvā citus finansiālus labumus skolēnam;

2.2.3. pamatojoties uz skolēnu pieteikumu anketu – iesniegumu un ārsta izziņu, izvērtē un piedāvā noteiktu nodarbinātības pasākumu vasaras brīvlaikā vietu. Skolēnam ir tiesības ieteikt darba grupai konkrētu Nodarbinātības pasākumu vasaras brīvlaikā organizatoru (darba devēju), ja ar šo darba devēju skolēns ir iepriekš vienojies par darbu un darba devējs ir pieteicis nodarbināmo skolēnu skaitu Nodarbinātības pasākumiem vasaras brīvlaikā;

2.2.4. kontrolē līgumu starp Nodarbinātības pasākumu vasaras brīvlaikā organizatoru un Pašvaldību un Nodarbinātības pasākumu vasaras brīvlaikā organizatoru un skolēnu izpildi;

2.2.5. konstatējot skolēna attiecīgu prasmju un iemaņu trūkumu vai nevērīgu attieksmi pret veicamo uzdevumu vasaras prakses laikā, izvērtē iespēju noteiktā uzdevuma izpildē skolēnu aizstāt ar citu.

2.3. Pašvaldība pārskaita naudas līdzekļus Nodarbinātības pasākumu vasaras brīvlaikā organizatoram atbilstoši nodarbināto skolēnu skaitam pēc tam, kad organizators iesniedzis pārskatu, kurā norādīts nodarbināto skaits un izmaksājamās summas, darba laika uzskaites tabeles kopiju, izdruku no VID EDS ”Ziņas par darba ņēmējiem”.

**3. Skolēna pienākumi:**

3.1. Iesniegt aizpildītu pieteikuma anketu (Pielikums Nr.1) un ārsta izziņu par veselības stāvokli Kuldīgas novada pašvaldībai pie Administratīvās nodaļas speciālistes Baibas Mālnieces (102.kabinetā, Baznīcas ielā 1, Kuldīga, Kuldīgas novads, LV-3301) vai Kuldīgas novada pagastu pārvaldēs pie lietvedes/ sekretāres. Dokumenti jāiesniedz laikā no 2018.gada 16.aprīļa līdz 18.maijam, ieskaitot.

3.2. Veikt Nodarbinātības pasākumu vasaras brīvlaikā organizatora uzdoto uzdevumu noteiktajā apmērā, termiņā un pēc iespējas labākā kvalitātē.

3.4. Ievērot darba aizsardzības prasības, neveikt pasākumus, kas var apdraudēt skolēna un citu cilvēku veselību vai dzīvību.

**4. Nodarbinātības pasākumu vasaras brīvlaikā organizatora pienākumi un atbildība:**

4.1. Pieteikt pašvaldībai nodarbināmo skolēnu skaitu pašvaldībā pie Administratīvās nodaļas speciālistes Baibas Mālnieces (102. kabinetā, Baznīcas ielā 1, Kuldīga, Kuldīgas novads, LV-3301) no 2018.gada 9.aprīļa līdz 27.aprīlim, iesniedzot rakstisku pieteikumu (Pielikums Nr.2).

4.2. Noslēgt līgumu ar pašvaldību par skolēnu nodarbinātības pasākumu vasaras brīvlaikā organizēšanu.

4.3. Noslēgt darba līgumu ar pašvaldības norīkoto skolēnu.

4.4. Ierādīt skolēnam noteiktu nodarbinātības pasākuma vietu, kas noteikta saskaņā ar Kuldīgas novada pašvaldību noslēgto vienošanos;

4.3. Noteikt skolēna nodarbinātības pasākuma vadītāju, kurš uzraudzīs skolēnu darbu;

4.4. Veikt skolēnu darba laika uzskaiti;

4.5. Instruēt par darba drošības prasībām, kuras jāievēro, veicot nodarbinātības pasākumus, nodrošināt darba aizsardzības noteikumiem atbilstošus apstākļus nodarbinātības pasākumu veikšanai;

4.6. Ziņot pašvaldības darba grupai par skolēna nodarbinātības pasākumu norisi pēc mutiska pieprasījuma.

4.7. Līdz nākamā mēneša 5.datumam iesniegt pašvaldībā pie Administratīvās nodaļas speciālistes Baibas Mālnieces (102.kabinetā, Baznīcas ielā 1, Kuldīga, Kuldīgas novads, LV-3301), darba laika uzskaites tabeles kopiju un pārskatu, kurā norādīts nodarbināto skaits un izmaksājamās summas, un izdruku no VID EDS ”Ziņas par darba ņēmējiem”.

**5. Skolēnu atlase nodarbinātības pasākumiem vasaras brīvlaikā:**

5.1. Pašvaldības izveidota darba grupa līdz 2018.gada 24.maijam izvērtē skolēnu iesniegtās pieteikumu anketas.

5.2. Par izvērtēšanas rezultātiem informē skolēnu 7 dienu laikā.

5.3. Pašvaldība skolēnam, kurš atbilst šajos noteikumos noteiktajām prasībām, izsniedz norīkojumu nodarbinātības pasākumu veikšanai.

Domes priekšsēdētāja: Inga Bērziņa